ddrg/super_eurlex huggingface dataset:
DA Den Europæiske Unions Tidende C 141/55

Appel iværksat den 20. april 2009 af Luigi Marcuccio til prøvelse af kendelse afsagt den 18. februar 2009 af Personaleretten i sag F-42/08, Marcuccio mod Kommissionen

(Sag T-157/09 P)

2009/C 141/112

Processprog: italiensk

Parter

Appellant: Luigi Marcuccio (Tricase, Italien) (ved avvocato G. Cipressa)

Den anden part i appelsagen: Kommissionen for De Europæiske Fællesskaber

Appellantens påstande

— Kendelse afsagt af Personaleretten (Første Afdeling) den 18. februar 2009 i sag F-42/08, Marcuccio mod Kommissionen (herefter »den appellerede kendelse«), ophæves fuldt ud og uden undtagelse.

— Det fastslås, at søgsmålet i første instans, i relation til hvilket den appellerede kendelse blev afsagt, kunne antages til realitetsbehandling, og desuden nedlægges der følgende påstande:

— Principalt:

— Appellanten gives fuldt ud og uden undtagelse medhold i den påstand, han havde nedlagt for førsteinstansen, der udtrykkeligt er gengivet her i enhver retlig henseende.

— Indstævnte tilpligtes at godtgøre appellanten samtlige de omkostninger, han har afholdt såvel i førsteinstans som i appelsagen, eller

— Subsidiært:

— Sagen hjemvises til fornyet behandling i Personaleretten i en anderledes sammensætning.

Anbringender og væsentligste argumenter

Denne appel er iværksat til prøvelse af Personalerettens kendelse af 18. februar 2009, hvorved Personaleretten afviste appellantens søgsmål med påstand om, at Kommissionen tilpligtes at betale appellanten erstatning for den skade, han har lidt derved, at Kommissionen har fremsendt en note til appellanten til et telefaxnummer, som han ikke havde rådighed over.

Til støtte for sine påstande har appellanten gjort gældende, at kendelsen helt og holdent er uden begrundelse for så vidt angår:

— Afvisningen af erstatningskravet.

— Afvisningen af bl.a. påstanden om, at Personaleretten anerkender, at den handling, der gav anledning til skaden, var ulovlig.

— Datoen for iværksættelse af kontraappellen. I denne forbindelse gør appellanten endvidere gældende, at der foreligger en formalitetsfejl, idet forpligtelsen til ikke at tage hensyn til kontraappellen, for så vidt som den var indgivet for sent, ikke er blevet iagttaget, med den virkning, at appellantens interesser led væsentlig skade.

Appellanten har ligeledes gjort gældende, at der foreligger en tilsidesættelse af princippet om en retfærdig rettergang i artikel 6 i Den Europæiske Menneskerettighedskonvention og i artikel 47 Den Europæiske Unions Charter om grundlæggende rettigheder.
—

Kommissionen pålægges at afholde sig fra på nogen måde at anvende de retsstridigt tilegnede dokumenter og særligt fra at anvende dem som led i proceduren indledt for at fastslå påståede konkurrencebegrænsende handlinger inden for sektoren for højspændingsledninger i strid med EF-traktatens artikel 81.
DA Den Europæiske Unions Tidende C 141/54

Sag anlagt den 8. april 2009 — ISDIN mod KHIM — Pfizer (ISDIN)

(Sag T-153/09)

2009/C 141/110

Stævningen er affattet på engelsk

Parter

Sagsøger: ISDIN, SA (Barcelona, Spanien) (ved lawyer Esteve Sanz)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Pfizer Ltd (Sandwich, Det Forenede Kongerige)

Sagsøgerens påstande

— Afgørelse truffet den 22. januar 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 390/2008-1) annulleres.

— Subsidiært annulleres afgørelse truffet den 22. januar 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 390/2008-1), for så vidt som det registrerede EF-varemærke, der var genstand for begæringen om ugyldighed for visse varer i klasse 5, erklæres ugyldigt.

— Harmoniseringskontoret og i givet fald Pfizer Ltd tilpligtes at betale sagens omkostninger inklusive de omkostninger, der er opstået i forbindelse med sagen for appelkammeret.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »ISDIN« for varer i klasse 3 og 5

Indehaver af EF-varemærket: ISDIN, SA

Indgiveren af begæringen om, at EF-varemærket erklæres ugyldigt: Pfizer Ltd

Annullationsafdelingens afgørelse: Det omhandlede EF-varemærke erklæret delvist ugyldigt

Appelkammerets afgørelse: Afslag på klagen

Søgsmålsgrunde: Tilsidesættelse af artikel 73 i Rådets forordning nr. 40/94 (1) (nu artikel 75 i Rådets forordning nr. 207/2009) og regel 50, stk. 2, litra h), i Kommissionens forordning nr. 2868/95 (2), da appelkammeret ikke har opfyldt forpligtelsen til at angive grundene til risikoen for forveksling mellem de omhandlede varemærker. Tilsidesættelse af artikel 51, stk. 1, litra a) (nu artikel 52, stk. 1, litra a), i Rådets forordning nr. 207/2009), sammenholdt med artikel 8, stk. 1, litra b) (nu artikel 8, stk. 1, litra b), i Rådets forordning nr. 207/2009), og artikel 74 i Rådets forordning nr. 40/94 (nu artikel 76 i Rådets forordning nr. 207/2009), for så vidt som appelkammeret nægtede at tage hensyn til den begrænsning, sagsøgeren havde foretaget i sin skriftlige begrundelse, og således generelt fastslog, at de omtvistede varer var ens. Subsidiært tilsidesættelse af artikel 51, stk. 1, litra a), sammenholdt med artikel 8, stik. 1, litra b), i Rådets forordning nr. 40/94, for så vidt som den anfægtede afgørelse henviser til visse varer i klasse 5. Tilsidesættelse af artikel 51, stk. 1, litra a), sammenholdt med artikel 8, stk. 1, litra b), i Rådets forordning nr. 40/94, for så vidt som appelkammeret fastslog, at Annullationsafdelingens afgørelse var gyldig med hensyn til alle de varer, der oprindeligt var omfattet af det omtvistede varemærke.

(1) Erstattet af Rådets forordning (EF) nr. 207/2009 af 26.2.2009 om EF-varemærker, EFT L 78, s. 1.

(2) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
DA Den Europæiske Unions Tidende C 141/47

Sag anlagt den 2. april 2009 — Bongrain mod KHIM — Apetito (APETITO)

(Sag T-129/09)

2009/C 141/98

Stævningen er affattet på engelsk

Parter

Sagsøger: Bongrain SA (Viroflay, Frankrig) (ved lawyer C. Hertz-Eichenrode)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Apetito AG (Rheine, Tyskland)

Sagsøgerens påstande

— Afgørelse truffet den 2. februar 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 720/2008-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Bongrain SA

Det omhandlede EF-varemærke: Ordmærket »APETITO« for varer i klasse 29 — ansøgning nr. 3 470 598

Indehaver af det i indsigelsessagen påberåbte varemærke eller tegn: Apetito AG

Det i indsigelsessagen påberåbte varemærke eller tegn: EF-varemærkeregistreringen af ordmærket »apetito« for varer i klasse 5, 11, 21, 29, 30, 37, 39, 41 og 42

Indsigelsesafdelingens afgørelse: Indsigelsen taget til følge

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94 (1) (nu artikel 8, stk. 1, litra b), i Rådets forordning nr. 207/2009), idet appelkammeret fejlagtigt vurderede, at varerne er af lignende art, og at der derfor er risiko for forveksling mellem de omtvistede varemærker.

(1) Erstattet af Rådets forordning (EF) nr. 207/2009 af 26.2.2009 om EF-varemærker, EUT L 78, s. 1.
DA Den Europæiske Unions Tidende C 167/22

Sag anlagt den 26. maj 2009 — Mars mod KHIM — Marc (MARC Marlon Abela Restaurant Corporation)

(Sag T-208/09)

2009/C 167/43

Stævningen er affattet på engelsk

Parter

Sagsøger: Mars, Inc. (McLean, De Forenede Stater) (ved barrister A. Bryson og solicitor V. Marsland)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Marc Ltd (London, Det Forenede Kongerige)

Sagsøgerens påstande

— Afgørelse truffet den 5. marts 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1827/2007-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Marc Ltd

Det omhandlede EF-varemærke: Figurmærket »MARC Marlon Abela Restaurant Corporation« for varer og tjenesteydelser i klasse 29, 30, 31, 32, 33, 35 og 43

Indehaver af det i indsigelsessagen påberåbte varemærke eller tegn: Mars, Inc.

Det i indsigelsessagen påberåbte varemærke eller tegn: EF-varemærkeregistreringer af ord- og figurmærkerne »MARS« for varer og tjenesteydelser i henholdsvis klasse 9, 29, 30, 32 og 35

Indsigelsesafdelingens afgørelse: Delvist medhold i indsigelsen

Appelkammerets afgørelse: Annullation af Indsigelsesafdelingens afgørelse og forkastelse af indsigelsen i dens helhed

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94 [nu artikel 8, stk. 1, litra b), i Rådets forordning nr. 207/2009], da appelkammeret i) med urette og uden bevis herfor antog (eller fandt), at de berørte varemærker har en så klar og konkret betydning for målgruppen i de baltiske lande, at den umiddelbart kan opfatte meningen. Dette fik appelkammeret til med urette at fastslå, at der var en begrebsmæssig forskel mellem varemærkerne, som vejede tungere end den visuelle og fonetiske lighed, hvilket begrundede konklusionen, hvorefter der ikke bestod nogen lighed mellem varemærkerne; og ii) slet ikke eller ikke i tilstrækkeligt omfang tog højde for omstændighederne vedrørende salg af de omhandlede varer og tjenesteydelser samt omstændighedernes indvirkning på a) vurderingen af visuel og fonetisk lighed mellem varemærkerne, og b) den relative betydning, der må tillægges de forskellige faktorer (visuel, fonetisk, begrebsmæssig), som er relevante for lighedsbedømmelsen, ved helhedsvurderingen af lighed/risiko for forveksling. Tilsidesættelse af artikel 8, stk. 5, i Rådets forordning nr. 40/94 (nu artikel 8, stk. 5, i Rådets forordning nr. 207/2009), da appelkammeret med urette forkastede indsigelsen af denne grund med den begrundelse, at sagsøgeren ikke havde godtgjort, at alle de kumulative betingelser for anvendelse af denne bestemmelse var opfyldt. Tilsidesættelse af artikel 8, stk. 4, i Rådets forordning nr. 40/94 (nu artikel 8, stk. 4, i Rådets forordning nr. 207/2009), da appelkammeret med urette antog, at vurderingen af risiko for forveksling i henhold til artikel 8, stk. 1, litra b), skal foretages på grundlag af de samme principper som i artikel 8, stk. 4, i Rådets forordning nr. 40/94.
DA Den Europæiske Unions Tidende C 167/22

Sag anlagt den 26. maj 2009 — Formenti Seleco mod Kommissionen

(Sag T-210/09)

2009/C 167/44

Processprog: italiensk

Parter

Sagsøger: Formenti Seleco SpA (Pordenone, Italien) (ved avvocati A. Malatesta, G. Terracciano og S. Malatesta)

Sagsøgt: Kommissionen for De Europæiske Fællesskaber

Sagsøgerens påstande

— Sagen antages til realitetsbehandling.

— Kommissionen for De Europæiske Fællesskaber tilpligtes at betale 156 208 915,03 EUR i erstatning til Formenti Seleco s.p.a., i betalingsstandsning og under særlig administration, samt lovpligtige renter fra datoen for insolvenserklæringen, subsidiært gives der sagsøgte et andet pålæg, som Retten måtte finde rimeligt.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det sagsøgende selskab, som er en af de største italienske farvefjernsynsproducenter, er blevet erklæret insolvent og undergivet en procedure for særlig administration, efter at det europæiske marked oplevede en betydelig import af farvefjernsyn fremstillet af tyrkiske virksomheder, som blev solgt til priser, der omfattede ekstreme dumpingpriser.

Denne omstændighed blev i Fællesskabet direkte forårsaget af, at Republikken Tyrkiet tilsidesatte associeringsaftalen af 1963 med EF og senere tilknyttede regler, for så vidt den tyrkiske regering har opstillet et regelsæt med henblik på at omgå forpligtelserne i henhold til associeringsaftalen med Fællesskaberne, navnlig vedrørende fastslåelsen af, at farvefjernsyn indført i Fællesskabet var af tyrkisk oprindelse, idet Kommissionen havde kendskab til denne omgåelse fra 1993.

Formenti Seleco s.p.a. har navnlig gjort gældende, at Kommissionen var ansvarlig af følgende årsager, der er egnede til at være grundlag for dennes ansvar uden for kontraktforhold og den deraf følgende forpligtelse til at betale skadeserstatning:

1) Kommissionen har tilsidesat sine forpligtelser efter Associeringsaftalen og den tilhørende Tillægsprotokol, for så vidt Kommissionen, såvel under overgangsperioden for gennemførelsen af toldunionen med Republikken Tyrkiet, dvs. indtil 1994, som i det væsentlige under den etablerede union, undlod at overvåge, om de relevante told bestemmelser blev anvendt korrekt, selv om den havde kendskab til, at Republikken Tyrkiet ikke overholdt disse aftaler.

2) Der er sket en tilsidesættelse af EF-traktatens artikel 211 og princippet om god forvaltningsskik, eftersom Kommissionen ligeledes er forpligtet til at overvåge bestemmelserne i Associeringsaftalen og Tillægsprotokollen samt sikre en god forvaltning, idet disse er en del af fællesskabsretten.

3) Kommissionen har tilsidesat princippet om beskyttelse af den berettigede forventning ved, med ovennævnte adfærd, at have tilsidesat beskyttelsen af den enkelte fællesskabsoperatørs, og navnlig sagsøgerens, berettigede forventning om toldunionens gode funktion. Denne berettigede forventning skulle være sikret ved de kontroller og undersøgelser, som Kommissionen har undladt at udføre.
DA Den Europæiske Unions Tidende C 167/20

Sag anlagt den 25. maj 2009 — Olymp Bezner mod KHIM — Bellido (Olymp)

(Sag T-203/09)

2009/C 167/40

Stævningen er affattet på: engelsk

Parter

Sagsøger: Olymp Bezner GmbH & Co. KG (Bietigheim-Bissingen, Tyskland) (ved lawyers J. Dönch og M. Eck)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Miguel Bellido S.A. (Manzanares, Ciudad Real, Spanien)

Sagsøgerens påstande

— Afgørelse truffet den 11. marts 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 531/2008-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »Olymp« for varer i klasse 25

Indehaver af EF-varemærket: Olymp Bezner GmbH & Co. KG

Indgiveren af begæringen om, at EF-varemærket erklæres ugyldigt: Miguel Bellido S.A.

Varemærkerettigheder påberåbt af indgiveren af ugyldighedsbegæringen: Den spanske varemærkeregistrering af figurmærket »OLIMPO« for varer i klasse 25

Annullationsafdelingens afgørelse: Det omhandlede EF-varemærke erklæret ugyldigt

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94 [nu artikel 8, stk. 1, litra b), i Rådets forordning nr. 207/2009] og af artikel 52, stk. 1, litra a), i Rådets forordning nr. 40/94 [nu artikel 53, stk. 1, litra a), i Rådets forordning nr. 207/2009], idet appelkammeret begik en fejl, da det fandt, at der var risiko for forveksling, for de omtvistede varemærker ligner ikke hinanden visuelt, fonetisk eller begrebsmæssigt.
—

Selv om det antages, at forordning nr. 1049/2001, sammenholdt med forordning nr. 45/2001, i dette tilfælde fandt anvendelse, har sagsøgte anvendt disse fejlagtigt ved at fastslå, at de betingelser, der er opstillet i forordning nr. 45/2001 vedrørende behandling af personoplysninger, kun finder anvendelse, hvis den undtagelse, der er fastsat i artikel 4, stk. 1, litra b), i forordning nr. 1049/2001 vedrørende aktindsigt, finder anvendelse.
DA Den Europæiske Unions Tidende C 153/41

Sag anlagt den 9. april 2009 — Trelleborg Industrie mod Kommissionen

(Sag T-147/09)

2009/C 153/81

Processprog: engelsk

Parter

Sagsøger: Trelleborg Industrie SAS (Clermont Ferrand, Frankrig) (ved barrister J. Joshua og lawyer E. Aliende Rodríguez)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutnings artikel 1 annulleres delvist, for så vidt som den vedrører sagsøgeren, og under alle omstændigheder for så vidt som den finder, at sagsøgeren begik en overtrædelse forud for den 21. juni 1999.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2009) 428 endelig udg. af 28. januar 2009 om en procedure i henhold til artikel 81 EF og EØS-aftalens artikel 53 i sag COMP/39406 — lasteslanger, for så vidt som sagsøgeren herved pålægges ansvar for at have deltaget i en samlet og vedvarende overtrædelse i lasteslangesektoren i EØS, som bestod i fordeling af udbud, fastsættelse af priser, fastsættelse af kvoter, fastsættelse af salgsbetingelser, geografisk opdeling af markedet samt udveksling af følsomme oplysninger om priser, salgsmængder og udbudsprocedurer. Sagsøgeren har endvidere nedlagt påstand om nedsættelse af den bøde, selskabet er blevet pålagt.

Sagsøgeren gør tre anbringender gældende til støtte for søgsmålet.

Sagsøgeren gør for det første gældende, at Kommissionens beføjelse til at pålægge bøder for enhver periode forud for den 21. juni 1999 er forældet efter artikel 25, stk. 1, i forordning nr. 1/0003, da sagsøgeren anfører, at Kommissionen foretog en åbenbar urigtig gengivelse af de faktiske omstændigheder og en åbenbar urigtig retsanvendelse, da den fandt, at sagsøgeren havde begået en samlet og vedvarende overtrædelse.

For det andet gør sagsøgeren gældende, at Kommissionen ikke har en berettiget interesse i at foretage en deklaratorisk konstatering af, at der blev begået en overtrædelse for den første periode, der var ophørt i maj 1997.

Subsidiært gør sagsøgeren gældende, at Kommissionen har foretaget en ulovlig forskelsbehandling af selskabet ved at behandle det anderledes end en anden adressat for så vidt angår ansvaret for en selskabsretlig forgænger, og tilsidesat sagsøgerens ret til at blive hørt samt begrundelsespligten.
—

Afgørelse truffet den 6. februar 2009 og meddelt den 11. februar 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 519/2008-4) vedrørende EF-varemærkeansøgning nr. 5819371 annulleres og ændres således, at det også tillades at registrere følgende varer og tjenesteydelser i klasse 39: arrangering af rejser, og i klasse 41: uddannelsesvirksomhed, undervisningsvirksomhed, underholdningsvirksomhed, sportsarrangementer og kulturelle arrangementer.
DA Den Europæiske Unions Tidende C 153/44

Sag anlagt den 27. april 2009 — Biofrescos — Comércio de Produtos Alimentares, Lda mod Kommissionen

(Sag T-159/09)

2009/C 153/86

Processprog: portugisisk

Parter

Sagsøger: Biofrescos — Comércio de Produtos Alimentares, Lda (Linda-a-Velha, Portugal) (ved advogado A. Magalhães e Menezes)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning C(2009) 72 endelig udg. af 16. januar 2009 om afslag på sagsøgerens ansøgning vedrørende godtgørelse af importafgifter med et beløb på 41 271,09 EUR og om efteropkrævning af importafgifter annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren importerede fra september 2003 til februar 2005 flere partier frosne rejer fra Indonesien og ansøgte om godtgørelse af importafgifter i henhold til artikel 220, stk. 2, litra b), artikel 236 og artikel 239, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1).

Sagsøgeren gør gældende, at Kommissionen i hvert fald har overtrådt de nævnte bestemmelser og påberåber sig til støtte herfor: For det første at Kommissionen har undladt at fremkomme med bemærkninger til sagsøgerens argumenter fremsat i ansøgningen om godtgørelse af importafgifter. For det andet er Kommissionens begrundelse utilstrækkelig, fejlbehæftet og uforståelig. For det tredje har Kommissionen fejlfortolket fejlen begået af de indonesiske myndigheder. For det fjerde og sluttelig har Kommissionen anset omstændigheder for bevist, som ikke er det, og for hvilke bevisbyrden påhvilede de myndigheder, der deltog i sagen, og under ingen omstændigheder sagsøgeren.

(1) EFT L 97, s. 38.
—

Personaleretten begik en retlig fejl, da den fastslog, at den omstændighed alene, at seksårsregelen er ugyldig, er tilstrækkelig til, at Kommissionen ifalder ansvar uden for kontrakt uden derudover at efterprøve, om Kommissionen åbenbart og groft tilsidesatte sin vide beføjelse til at bedømme, hvad der er i tjenestens interesse, derved at den ikke forlængede indstævntes kontrakt.
DA Den Europæiske Unions Tidende C 153/42

Sag anlagt den 11. april 2009 — Rintisch mod KHIM — Valfeuri Pates Alimentaires (PROTIACTIVE)

(Sag T-152/09)

2009/C 153/82

Stævningen er affattet på: engelsk

Parter

Sagsøger: Bernhard Rintisch (Bottrop, Tyskland) (ved lawyer A. Dreyer)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Valfeuri Pates Alimentaires SA (Wittenheim, Frankrig)

Sagsøgerens påstande

— Afgørelse truffet den 3. februar 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1661/2007-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Valfeuri Pates Alimentaires SA

Det omhandlede EF-varemærke: Ordmærket »PROTIATIVE« for varer i klasse 5, 29 og 30 — ansøgning nr. 4 843 348

Indehaver af det i indsigelsessagen påberåbte varemærke eller tegn: Bernhard Rintisch

Det i indsigelsessagen påberåbte varemærke eller tegn: Tysk varemærkeregistrering af ordmærket »PROTI« for varer i klasse 29 og 32, tysk varemærkeregistrering af figurmærket »PROTIPOWER« for varer i klasse 5, 29 og 32, tysk varemærkeregistrering af ordmærket »PROTIPLUS« for varer i klasse 5, 29 og 32, tysk varemærkeregistrering af »PROTITOP« som handelsbetegnelse for varer i klasse 5, 29, 30 og 32, EF-varemærkeregistrering af ordmærket »PROTI« for varer i klasse 5 og 29

Indsigelsesafdelingens afgørelse: Forkastelse af indsigelsen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94 (1) [nu artikel 8, stk. 1, litra b), i Rådets forordning nr. 207/2009], idet appelkammeret ikke foretog en realitetsprøvelse af indsigelsen. Tilsidesættelse af artikel 74, stk. 2, i Rådets forordning nr. 40/94 (nu artikel 76, stk. 2, i Rådets forordning nr. 207/2009), idet appelkammeret ikke udøvede sin skønsbeføjelse eller i hvert fald undlod at angive en begrundelse for, hvorledes det udøvede sit skøn. Magtmisbrug idet appelkammeret ikke tog hensyn til de af sagsøgeren fremlagte dokumenter og beviser.

(1) Erstattet af Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
—

Artikel 1 sammenholdt med bilag 1 til Kommissionens beslutning 2009/95/EF af 12. december 2008 (1) annulleres delvist, for så vidt som lokaliteten »Acebuchales de la Campiña Sur de Cádiz«, kodenummer ES 6120015, i beslutningen udpeges til »lokalitet af fællesskabsbetydning« (herefter »LFB Acebuchales«, og COMPLEJO AGRÍCOLAs ejendomsret genoprettes fuldt ud for så vidt angår landbrugsjorden, som ikke har den fornødne økologiske værdi til at kunne udpeges til lokalitet af fællesskabsbetydning.